C 347/190
EL
Επίσημη Εφημερίδα της Ευρωπαϊκής Ένωσης
9.9.2022
Πέμπτη 10 Μαρτίου 2022
11. καλεί όλα τα κράτη μέλη, την Ευρωπαϊκή Υπηρεσία Εξωτερικής Δράσης και την αντιπροσωπεία της ΕΕ στο Μεξικό να εγείρουν ανησυχίες σχετικά με τα ανθρώπινα δικαιώματα στους μεξικανούς ομολόγους τους και να θέσουν την προστασία των δημοσιογράφων και των υπερασπιστών των ανθρωπίνων δικαιωμάτων στο επίκεντρο των διαλόγων ΕΕ-Μεξικού· παροτρύνει την αντιπροσωπεία της ΕΕ και τα κράτη μέλη να εφαρμόσουν πλήρως τις κατευθυντήριες γραμμές της ΕΕ για τους υπερασπιστές των ανθρωπίνων δικαιωμάτων και για την ελευθερία της έκφρασης εντός και εκτός διαδικτύου, προκειμένου να παράσχουν κάθε κατάλληλη στήριξη στο έργο των υπερασπιστών των ανθρωπίνων δικαιωμάτων και των δημοσιογράφων· 12.
υπογραμμίζει τη σημασία του Μεξικού ως στρατηγικού εταίρου· υπενθυμίζει τη σημασία μιας ισχυρής και βαθιάς σχέσης ΕΕ-Μεξικού και επιβεβαιώνει τη δέσμευσή του για ενίσχυση των σχέσεων μέσω της εκσυγχρονισμένης συνολικής συμφωνίας ΕΕ-Μεξικού, η οποία ενισχύει περαιτέρω τις διατάξεις για τα ανθρώπινα δικαιώματα και επιτρέπει στην ΕΕ και το Μεξικό να συζητούν μια σειρά θεμάτων, όπως τα ανθρώπινα δικαιώματα, με την κοινωνία των πολιτών, συμπεριλαμβανομένων δημοσιογράφων, υπερασπιστών των ανθρωπίνων δικαιωμάτων και άλλων, σε πολυμερές επίπεδο· 13. αναθέτει στην Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στον Αντιπρόεδρο της Επιτροπής/Ύπατο Εκπρόσωπο της Ένωσης για Θέματα Εξωτερικής Πολιτικής και Πολιτικής Ασφαλείας, στα κράτη μέλη, στην προσωρινή Προεδρία της Κοινότητας των κρατών της Λατινικής Αμερικής και της Καραϊβικής, στον γενικό γραμματέα του Οργανισμού Αμερικανικών Κρατών, στην Κοινοβουλευτική Συνέλευση ΕΕ-Λατινικής Αμερικής και στον Πρόεδρο, στην Κυβέρνηση και στο Κογκρέσο του Μεξικού.